ঢোলবিরি
দুগদুগী ভারতের আসাম প্রদেশে তৈরি লকেটজাতীয় একপ্রকার অলঙ্কারবিশেষ যা মতিবিরি নামেও পরিচিত। গঠনগত দিক থেকে এটি মূলত একধরনের লকেট, নাম ও বৈশিষ্ট্যের দিক থেকে যা বাঙালি সংস্কৃতিতে ব্যবহৃত ধুকধুকি বা লকেটের মতোই। এর নকশাটি বাদ্যযন্ত্র, বিশেষ করে ঢোলের আকৃতি দ্বারা অনুপ্রাণিত। এটি দেখতেও অনেকটা ঢোলের অনুরূপ মূলত একারণেই এটিকে ঢোলবিরি নামে ডাকা হয়। উৎসব-পাৰ্বন, বিয়ে-শাদি ও বিভিন্ন মাঙ্গলিক অনুষ্ঠানে অসমীয়া মহিলারা এই অলংকার পরিধান করে। রঙালী বিহুতে বিহু নাচের সময় নর্তকীরাও এই অলঙ্কারটি পড়ে থাকে। সাধারণত আসামের আদিবাসী স্বর্ণকাররা কাঁচা স্বর্ণ দিয়ে এটি তৈরি করে, স্থানীয়ভাবে এসব আদিবাসীরা থলু নামে পরিচিত। সাধারণত আংটি ও কানের দুল সমন্বয়ে এই প্রাচীন গহনাটি পরা হয়।